বোতাফোগো রেগাতাস ফুটবল

বোতাফোগো রেগাতাস ফুটবল (ইংরেজি: Botafogo Football and Rowing, পর্তুগিজ: Botafogo de Futebol e Regatas, Brazilian Portuguese উচ্চারণ: [bɔtaˈfoɡu dʒi futʃiˈbɔw i ʁeˈɡatɐs]; সাধারণত বোতাফোগো এফআর এবং সংক্ষেপে বোতাফোগো নামে পরিচিত) হচ্ছে রিউ দি জানেইরু শহরের বোতাফোগো ভিত্তিক একটি ব্রাজিলীয় পেশাদার ফুটবল ক্লাব। এই ক্লাবটি বর্তমানে ব্রাজিলের শীর্ষ স্তরের স্তরের ফুটবল লিগ কাম্পেওনাতো ব্রাজিলেইরো সেরিয়ে আতে প্রতিযোগিতা করে। এই ক্লাবটি ১৯০৪ সালের আগস্ট মাসের ১২ তারিখে প্রতিষ্ঠিত হয়েছে। ৪৬,৮৩১ ধারণক্ষমতাবিশিষ্ট এস্তাদিও অলিম্পিক নিলতোন সান্তোসে ফোগো নামে পরিচিত ক্লাবটি তাদের সকল স্বাগতিক ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন পর্তুগিজ সাবেক ফুটবল খেলোয়াড় আর্তুর জর্জ এবং সভাপতির দায়িত্ব পালন করছেন জোয়াও পাওলো মাগালহেস লিন্স। বর্তমানে ব্রাজিলীয় রক্ষণাত্মক মধ্যমাঠের খেলোয়াড় ও রক্ষণাত্মক এবং কেন্দ্রীয় মধ্যমাঠের খেলোয়াড় মার্লোন ফ্রেইতাস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, বোতাফোগো এপর্যন্ত ৩২টি অধিক শিরোপা জয়লাভ করেছে; যার মধ্যে ৩টি কাম্পেওনাতো ব্রাজিলেইরো সেরিয়ে আ এবং ২টি কাম্পেওনাতো ব্রাজিলেইরো সেরিয়ে বি শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যার মধ্যে ১টি কোপা লিবের্তাদোরেস এবং ১টি কোপা কনমেবল শিরোপা রয়েছে। মার্লোন ফ্রেইতাস, হোয়াকিন কোরেয়া, আলেক্স তেলেস, ব্রুনো মেন্দেস, ক্রিস্তিয়ান লুর, রাউল স্তেফেন্স, গাতিতো ফের্নান্দেস, ভিতিনিয়ো, আর্তুর ভিক্তোর গিমারায়েস, জাইর কুনিয়া, ইগর জেসুস, পাত্রিক দে পাউলা, জেফিনিয়ো এবং আর্তুর কাব্রালের মতো খেলোয়াড়গণ বোতাফোগোর জার্সি গায়ে মাঠ কাঁপিয়েছেন। ২০০০ সালে, বোতাফোগো ফিফা ম্যাগাজিন এর গ্রাহকদের ভোটে ফিফা শতাব্দীর সেরা ক্লাবের জন্য ১২তম স্থান অর্জন করেন। ২০২৪ সালে, বোতাফোগো আইএফএফএইচএস কর্তৃক দক্ষিণ আমেরিকার সেরা ক্লাব এবং বিশ্বের ৫ম সেরা ক্লাব হিসেবে স্বীকৃতি লাভ করেন। সম্মাননা রানার্স-আপ রিকোপা সুদামেরিকানা (২): ১৯৯৪, ২০২৫ আমেরিকান ডার্বি (১): ২০২৪ ব্রাজিলেইরো সেরিয়ে আ (৩): ১৯৬২, ১৯৭২, ১৯৯২ কোপা দো ব্রাজিল (১): ১৯৯৯ সুপারকোপা দো ব্রাজিল (১): ২০২৫ ব্রাজিলেইরো সেরিয়ে বি (১): ২০০৩ টর্নিও রিও-সাও পাওলো (৩): ১৯৬০, ১৯৬১, ২০০১ কাম্পেওনাতো কারিওকা (২১): ১৯০৮, ১৯০৯, ১৯১৩, ১৯১৪, ১৯১৬, ১৯১৮, ১৯৩৯, ১৯৪২, ১৯৪৪, ১৯৪৫, ১৯৪৬, ১৯৪৭, ১৯৫৯, ১৯৭১, ১৯৭৫, ২০০৭, ২০০৮, ২০০৯, ২০১২, ২০১৫, ২০১৬ আরও দেখুন বোতাফোগো রেগাতাস ফুটবল (মহিলা) বোতাফোগো রেগাতাস ফুটবল (বাস্কেটবল) তথ্যসূত্র বহিঃসংযোগ দাপ্তরিক ওয়েবসাইট (পর্তুগিজ ভাষায়) চ্যানেল বোতাফোগো (পর্তুগিজ ভাষায়) ভেস্টিয়ারিও অ্যালভিনেগ্রো (সংরক্ষণাগারভুক্ত) গ্রুপো মাইস বোতাফোগো (সংরক্ষণাগারভুক্ত) গ্লোবোতে বোতাফোগোর পৃষ্ঠা (সংরক্ষণাগারভুক্ত) সৌবোতাফোগো। ওয়েব্যাক মেশিনে আর্কাইভকৃত ২৬ মার্চ ২০২১ তারিখে।